# LEIÐBEINANDI MATSVIÐMIÐ FYRIR 4. OG 7. BEKK 27

27.1 Matsviðmið við lok yngsta stigs  
  
Í aðalnámskrá eru matsviðmið við lok yngsta stigs sett fram fyrir námsgreinar, námssvið og lykilhæfni. Matsviðmið eru lýsing á hversu vel nemandi hefur skilgreinda hæfni á valdi sínu. Matsviðmiðin eiga einungis við um 4. bekk til að styðja við námsmat við lok yngsta stigs. Gert er ráð fyrir að skólar setji matsviðmið fyrir aðra árganga og geri grein fyrir þeim í skólanámskrá. Matsviðmiðin við lok yngsta stigs lýsa hæfni á kvarða sem birtur er í aðalnámskrá. Notaður er kvarðinn A, B, C, D, þar sem A lýsir framúrskarandi hæfni, B lýsir góðri hæfni, C sæmilegri hæfni og D hæfni sem nær ekki viðmiðum sem lýst er í C.

Matsviðmið í flokki B eru byggð á hæfniviðmiðum fyrir 4. bekk og framsetning þeirra er með þeim hætti að gera má ráð fyrir að þorri nemenda nái þeirri hæfni sem þar er tilgreind. A fá þeir sem sýna framúrskarandi hæfni og C fá þeir sem ekki standast fyllilega þær kröfur sem gerðar eru í B-viðmiðum. Ekki eru sett viðmið fyrir D því sá vitnisburður er notaður þegar nemandi uppfyllir ekki kröfur sem gerðar eru í C-viðmiðum. Skóli gerir þá sérstaka grein fyrir hæfni viðkomandi nemanda. Hvert matsviðmið er almenn lýsing á hæfni nemanda.

Við lokamat skiptir mestu að kennarar meti það sem til var ætlast samkvæmt hæfniviðmiðum, fullvissi sig um að matsniðurstöður séu byggðar á traustum gögnum og noti fjölbreyttar aðferðir við söfnun gagna til þess að veita nemendum, foreldrum þeirra og skólanum sem gleggstar upplýsingar um stöðu þeirra. Kennarar geta þannig fengið betri innsýn í nám hvers nemanda. Til að fá nákvæma niðurstöðu, svo sem úr samræðum eða vettvangsathugun, getur skipt máli að kennarar vinni saman við að skoða matsgögn nemenda og hafi til þess skýr viðmið.

Þessum matsviðmiðum er ætlað að vera leiðbeinandi fyrir skóla við mat á námi nemenda á yngsta stigi. Eftirfarandi atriði geta komið að góðum notum til að auka áreiðanleika og réttmæti í mati.

* Setja skýr viðmið eða gera grein fyrir því hvað á að meta.
* Velja matsþætti sem hæfa vel hæfniviðmiðum, námsefni og kennsluaðferðum.
* Undirbúa lýsingu á því sem á að meta eða sýna dæmi um vel unnin verkefni.
* Huga vel að því að verkefni séu í samræmi við viðmið.
* Vera vakandi yfir atriðum sem geta skekkt niðurstöður.
* Hafa skýrar leiðbeiningar um matsaðferðir, úrvinnslu og túlkun gagna.

27.2 Matsviðmið við lok miðstigs

Í aðalnámskrá eru matsviðmið við lok miðstigs sett fram fyrir námsgreinar, námssvið og lykilhæfni. Matsviðmið eru lýsing á hversu vel nemandi hefur skilgreinda hæfni á valdi sínu. Matsviðmiðin eiga einungis við um 7. bekk til að styðja við námsmat við lok miðstigs. Gert er ráð fyrir að skólar setji matsviðmið fyrir aðra árganga og geri grein fyrir þeim í skólanámskrá. Matsviðmiðin við lok miðstigs lýsa hæfni á kvarða sem birtur er í aðalnámskrá: Notaður er kvarðinn A, B, C, D, þar sem A lýsir framúrskarandi hæfni, B lýsir góðri hæfni, C sæmilegri hæfni og D hæfni sem nær ekki viðmiðum sem lýst er í C.

Matsviðmið í flokki B eru byggð á hæfniviðmiðum fyrir 7. bekk og framsetning þeirra er með þeim hætti að gera má ráð fyrir að þorri nemenda nái þeirri hæfni sem þar er tilgreind. A fá þeir sem sýna framúrskarandi hæfni og C fá þeir sem ekki standast fyllilega þær kröfur sem gerðar eru í B-viðmiðum. Ekki eru sett viðmið fyrir D því sá vitnisburður er notaður þegar nemandi uppfyllir ekki kröfur sem gerðar eru í C-viðmiðum. Skóli gerir þá sérstaka grein fyrir hæfni viðkomandi nemanda. Hvert matsviðmið er almenn lýsing á hæfni nemanda.

Við lokamat skiptir mestu að kennarar meti það sem til var ætlast samkvæmt hæfniviðmiðum, fullvissi sig um að matsniðurstöður séu byggðar á traustum gögnum og noti fjölbreyttar aðferðir við söfnun gagna til þess að veita nemendum, foreldrum þeirra og skólanum sem gleggstar upplýsingar um stöðu þeirra. Kennarar geta þannig fengið betri innsýn í nám hvers nemanda. Til að fá nákvæma niðurstöðu, svo sem úr samræðum eða vettvangsathugun, getur skipt máli að kennarar vinni saman við að skoða matsgögn nemenda og hafi til þess skýr viðmið.

Þessum matsviðmiðum er ætlað að vera leiðbeinandi fyrir skóla við mat á námi nemenda á miðstigi. Eftirfarandi atriði geta komið að góðum notum til að auka áreiðanleika og réttmæti í mati.

* + Setja skýr viðmið eða gera grein fyrir því hvað á að meta.
  + Velja matsþætti sem hæfa vel hæfniviðmiðum, námsefni og kennsluaðferðum.
  + Undirbúa lýsingu á því sem á að meta eða sýna dæmi um vel unnin verkefni.
  + Huga vel að því að verkefni séu í samræmi við viðmið.
  + Vera vakandi yfir atriðum sem geta skekkt niðurstöður.
  + Hafa skýrar leiðbeiningar um matsaðferðir, úrvinnslu og túlkun gagna.

|  |  |  |
| --- | --- | --- |
| **4. bekkur** |  |  |
| **C** | **B** | **A** |
| **Talað mál, hlustun og áhorf**  **Nemandi getur:** | |  |
| Beitt nokkuð áheyrilegum framburði. Hann getur tjáð sig um upplifun sína af hlustun og áhorfi. Tjáð sig að nokkru marki með leikrænni tjáningu frammi fyrir hópi og rætt um skoðanir sínar. Getur nýtt efni á rafrænu formi undir leiðsögn. | Beitt skýrum og áheyrilegum framburði, tjáð sig áheyrilega og hlustað af athygli og greint frá upplifun sinni. Tjáð sig með leikrænni tjáningu frammi fyrir hópi og staðið fyrir máli sínu. Nýtt sér efni á rafrænu formi. | Beitt mjög skýrum og áheyrilegum framburði. Sýnt mjög góða færni í framsögn, hlustun og áhorfi. Tjáð sig af öryggi með leikrænni tjáningu frammi fyrir hópi og staðið fyrir máli sínu. Nýtt sér efni á rafrænu formi. |
| **Lestur og bókmenntir**  **Nemandi getur:** |  |  |
| Lesið almennan texta, náð merkingu hans og með aðstoð valið lesefni tengt áhuga sem hæfir lestrargetu og þekkingu. Að vissu marki nýtt sér almennan orðaforða við að skilja texta og ráðið í orð út frá samhengi. Þekkt að einhverju leyti nokkur form bókmenntatexta. | Lesið nokkuð skýrt og af skilningi almennan texta og valið lesefni tengt áhuga sem hæfir lestrargetu og þekkingu. Nýtt sér eigin orðaforða til að skilja texta út frá samhengi. Þekkt nokkur form bókmenntatexta. | Lesið lipurt og skýrt og af skilningi almennan texta og valið lesefni tengt áhuga sem hæfir lestrargetu og þekkingu. Nýtt sér eigin orðaforða af öryggi og á sjálfstæðan hátt til að skilja texta út frá samhengi. Þekkt vel nokkur frásagnarform bókmennta. |
| **Ritun**  **Nemandi getur:** |  |  |
| Beitt að nokkru marki grunnþáttum í byggingu texta í ritun, s.s. upphafi, meginmáli og niðurlagi ritunar. Beitt með leiðsögn einföldum stafsetningarreglum í ritun. | Beitt grunnþáttum í byggingu texta í ritun, s.s. upphafi, meginmáli og niðurlagi. Beitt einföldum stafsetningarreglum í ritun. | Beitt af nokkru öryggi grunnþáttum í byggingu texta í ritun, s.s. upphafi, meginmáli og niðurlagi. Beitt mjög vel einföldum stafsetningarreglum í allri ritun. |
| **Málfræði**  **Nemandi getur:** |  |  |
| Gert sér nokkra grein fyrir hlutverki málfræði í tungumálinu og þekkir nokkur málfræðihugtök. | Gert sér grein fyrir hlutverki málfræði í tungumálinu og þekkir nokkur málfræðihugtök. | Gert sér mjög vel grein fyrir hlutverki málfræði í tungumálinu og þekkir nokkur málfræðihugtök. |

|  |  |  |
| --- | --- | --- |
| **7. bekkur** |  |  |
| **C** | **B** | **A** |
| **Talað mál, hlustun og áhorf**  **Nemandi getur:** |  |  |
| Tjáð sig með nokkuð áheyrilegri framsögn. Hlustað og beitt þekkingu sinni og reynslu til að skilja það sem sagt er. Tjáð sig með leikrænni tjáningu frammi fyrir hópi og staðið fyrir máli sínu. Nýtt sér að einhverju leyti myndefni og rafrænt efni á skapandi hátt. | Tjáð sig áheyrilega með góðri framsögn. Hlustað af athygli og beitt þekkingu sinni og reynslu til að skilja það sem sagt er. Tjáð sig með leikrænni tjáningu og rökstutt skoðanir sínar frammi fyrir hópi. Nýtt sér myndefni og rafrænt efni á skapandi hátt. | Tjáð sig skýrt og áheyrilega og með mjög góðri framsögn. Hlustað af athygli og beitt þekkingu sinni og reynslu á sjálfstæðan hátt til að skilja það sem sagt er. Tjáð sig af öryggi með leikrænni tjáningu frammi fyrir hópi og staðið fyrir máli sínu. Tjáð skoðanir sínar og rökstutt þær. Nýtt sér myndefni og rafrænt efni á skapandi og gagnrýninn hátt. |
| **Lestur og bókmenntir**  **Nemandi getur:** |  |  |
| Lesið ólíka texta við hæfi af nokkrum skilningi. Kannast við nokkur frásagnarform bókmennta og algeng ljóða- og bókmenntahugtök. | Lesið ólíka texta við hæfi og lagt mat á textann. Lesið sér til ánægju og fróðleiks, greint aðalatriði og helstu efnisorð í texta. Greint vel nokkur frásagnarform bókmennta og beitt algengum ljóða- og bókmenntahugtökum. | Lesið af öryggi og með skilningi ólíka texta við hæfi, greint aðal- og efnisatriði texta, lagt mat á hann og túlkað. Greint mjög vel nokkur frásagnarform bókmennta og beitt algengum ljóða- og bókmenntahugtökum. |
| **Ritun**  **Nemandi getur:** |  |  |
| Ritað læsilegan texta og tjáð hugsanir sínar í málsgreinum með hliðsjón af tilefni. | Ritað ólíkar tegundir texta í samhengi með mismunandi framsetningu. | Ritað ólíkar tegundir texta í góðu samhengi með mismunandi framsetningu. |
| **Málfræði**  **Nemandi getur:** |  |  |
| Beitt að einhverju leyti einföldum atriðum stafsetningar og greinarmerkjasetningar. Beitt almennum orðaforða og nýtt sér að einhverju leyti málfræðikunnáttu sína í ræðu og riti. Þekkt helstu orðflokka og nefnt dæmi um þá. | Beitt helstu reglum um uppbyggingu texta, réttritun og greinarmerkjasetningu. Notað góðan orðaforða og nýtt sér málfræðikunn- áttu sína við málnotkun í ræðu og riti. Greint helstu einkenni og hlutverk nokkurra orðflokka. | Beitt af öryggi helstu reglum um uppbyggingu texta, réttritun og greinarmerkjasetningu. Notað ríkulegan orðaforða og nýtt sér mjög vel reglur um málnotkun í ræðu og riti. Greint á sjálfstæðan hátt helstu einkenni og hlutverk orðflokka. |

|  |  |  |
| --- | --- | --- |
| **4. bekkur** |  |  |
| **C** | **B** | **A** |
| **Að geta spurt og svarað með stærðfræði**  **Nemandi getur:** | |  |
| Með stuðningi tjáð sig um stærðfræði, útskýrt og leitað lausna. | Með einhverri aðstoð tjáð sig um stærðfræði, útskýrt og leitað lausna. Sett fram, rökstutt, túlkað og notað skýringarmyndir í stærðfræði. | Tjáð sig um stærðfræði, útskýrt og leitað lausna. Miðlað, sett fram og rökstutt á fjölbreyttan og fumlausan hátt viðfangsefni sín í stærðfræði. |
| **Kunna að fara með tungumál og verkfæri stærðfræðinnar**  **Nemandi getur:** | |  |
| Með stuðningi leyst stærðfræðileg viðfangsefni og rætt um þau og notað viðeigandi skýringarmyndir. | Leyst stærðfræðileg viðfangsefni, beitt stærðfræðitáknum, hlutbundnum gögnum, og hugtökum. Rætt um þau, skráð og notað viðeigandi skýringarmyndir. | Fumlaust og á sjálfstæðan hátt leyst stærðfræðileg viðfangsefni, beitt stærðfræðitáknum, hlutbundnum gögnum og hugtökum. Rætt um þau, miðlað þeim, skráð og notað viðeigandi skýringarmyndir. |
| **Vinnubrögð og beiting stærðfræðinnar**  **Nemandi getur:** | |  |
| Undir leiðsögn og í samvinnu við aðra unnið að því að rannsaka, greina og finna lausnir á viðfangsefnum. | Fylgt leiðbeiningum einn og í samvinnu við aðra við að rannsaka, greina og finna lausnir á viðfangsefnum sem tengjast daglegu lífi með fjölbreyttum aðferðum. | Sjálfstætt og í samvinnu við aðra unnið að því að rannsaka, greina og finna lausnir á viðfangsefnum sem tengjast daglegu lífi með fjölbreyttum aðferðum. |
| **Tölur og reikningur**  **Nemandi getur:** | |  |
| Reiknað og beitt náttúrulegum tölum á hlutbundinn og óhlutbundinn hátt. | Reiknað og beitt náttúrulegum tölum á hlutbundinn og óhlutbundinn hátt. Þekkir tugakerfið og getur sett lausnir fram á réttan hátt. | Aflað viðeigandi upplýsinga á sjálfstæðan hátt. Getur fumlaust reiknað og beitt náttúrulegum tölum á hlutbundinn og óhlutbundinn hátt. Kann að nota tugakerfið og setur lausnir fram á réttan hátt. |
| **Algebra**  **Nemandi getur:** | |  |
| Greint einföld mynstur í talnaröðum, myndum og leyst einfaldar jöfnur. | Greint mynstur í talnaröðum, myndum og tjáð sig um reglur þeirra. Leyst einfaldar jöfnur. | Greint fumlaust mynstur í talnaröðum, myndum og tjáð sig um reglur þeirra. Leyst einfaldar jöfnur. |
| **Rúmfræði og mælingar**  **Nemandi getur:** | |  |
| Með aðstoð unnið með rúmfræðileg hugtök, mælt, teiknað, greint og skapað rúmfræðilega hluti. | Unnið með rúmfræðileg hugtök, mælt, teiknað, greint og skapað rúmfræðilega hluti. Beitt að nokkru marki ólíkum reikniaðgerðum og mælieiningum. | Unnið fumlaust og á sjálfstæðan hátt með rúmfræðileg hugtök, mælt, teiknað, greint og skapað rúmfræðilega hluti. Beitt að nokkru leyti ólíkum reikniaðgerðum og mælieiningum og nýtt sér samhengi og tengsl þeirra við útreikninga og mat á þeim. |
| **Tölfræði og mælingar**  **Nemandi getur:** | |  |
| Gert einfaldar rannsóknir undir leiðsögn og/eða í samvinnu við aðra, safnað upplýsingum og skráð þær. Tekið þátt í að gera tilraunir með líkur. | Framkvæmt rannsóknir úr daglegu lífi í samvinnu við aðra og lesið úr þeim, safnað upplýsingum og miðlað þeim. Gert einfaldar tilraunir með líkur og skráð niðurstöður þeirra. | Framkvæmt rannsóknir úr daglegu lífi í samvinnu við aðra og lesið úr þeim. Safnað upplýsingum, miðlað þeim og dregið ályktanir. Gert einfaldar tilraunir með líkur og tjáð sig um niðurstöður þeirra. |

|  |  |  |
| --- | --- | --- |
| **7. bekkur** |  |  |
| **C** | **B** | **A** |
| **Að geta spurt og svarað með stærðfræði**  **Nemandi getur:** | |  |
| Með stuðningi beitt og tjáð sig um hugtök sem eru einkennandi fyrir stærðfræðina í daglegu lífi og rætt lausnir sínar. | Beitt hugtökum sem eru einkennandi fyrir stærðfræðina í daglegu lífi, rætt lausnir sínar og tjáð sig um þær. Sett fram, greint og túlkað einföld reiknilíkön og formúlur. | Beitt á fumlausan hátt hugtökum sem eru einkennandi fyrir stærðfræðina í daglegu lífi, rætt lausnir sínar og tjáð sig um þær. Á sjálfstæðan hátt sett fram, greint og túlkað einföld reiknilíkön og formúlur. |
| **Kunna að fara með tungumál og verkfæri stærðfræðinnar**  **Nemandi getur:** | |  |
| Unnið skipulega að stærðfræðilegum verk- efnum með leiðsögn, einn eða í samvinnu við aðra. | Beitt hlutbundnum gögnum við lausnir verkefna. Fylgt leiðbeiningum og unnið í samvinnu við aðra að stærðfræðilegum verkefnum og tjáð sig um niðurstöður sínar. | Beitt af öryggi og sjálfstæði hlutbundnum gögnum við lausnir verkefna. Fylgt leiðbeiningum og unnið sjálfstætt eða í samvinnu við aðra skipulega að fjölbreyttum stærðfræðilegum verkefnum og gert grein fyrir niðurstöðum sínum. |
| **Vinnubrögð og beiting stærðfræðinnar**  **Nemandi getur:** | |  |
| Undir leiðsögn skipulagt og kynnt eigin vinnu í stærðfræði. | Tekið þátt í að finna fjölbreyttar lausnaleiðir. Skipulagt og kynnt eigin vinnu í stærðfræði. | Tekið þátt í að þróa fjölbreyttar lausnaleiðir. Skipulagt og kynnt á skýran og fjölbreyttan hátt eigin vinnu í stærðfræði. |
| **Tölur og reikningur**  **Nemandi getur:** | |  |
| Beitt einföldum aðferðum og nýtt sér hlut- bundin gögn við lausnir verkefna. | Tekið þátt í að þróa hentugar aðferðir við lausnir verkefna. Beitt ólíkum reikniaðgerðum og nýtt sér tengsl þeirra við útreikninga og mat á þeim. | Beitt fumlaust og á sjálfstæðan hátt ólíkum reikniaðgerðum og nýtt sér samhengi og tengsl þeirra við útreikninga og mat á þeim. |
| **Algebra**  **Nemandi getur:** | |  |
| Unnið með mynstur og leyst jöfnur með aðstoð eða leiðbeiningum. | Unnið með mynstur og leyst jöfnur og ójöfnur. Notað bókstafi fyrir óþekktar stærðir og nýtt sér reglur algebrunnar við reikning. | Unnið með, rannsakað og lýst mynstrum, leyst jöfnur og ójöfnur. Notað bókstafi fyrir óþekktar stærðir og nýtt sér af öryggi reglur algebrunnar við reikning. |
| **Rúmfræði og mælingar**  **Nemandi getur:** | |  |
| Unnið með rúmfræðileg hugtök, teiknað, greint og skapað rúmfræðilega hluti með aðstoð. Getur nýtt sér viðeigandi mælitæki við mælingar. | Beitt á fjölbreyttan hátt undirstöðuhugtökum rúmfræðinnar. Getur teiknað, greint og skapað rúmfræðilega hluti. Nemandi hefur náð tökum á mælingum og mælieiningum. | Beitt af öryggi og á fjölbreyttan hátt undirstöðuhugtökum rúmfræðinnar. Teiknað, greint og skapað rúmfræðilega hluti fumlaust. Nemandi hefur góð tök á mælingum og mælieiningum. |
| **Tölfræði og mælingar**  **Nemandi getur:** | |  |
| Safnað upplýsingum úr daglegu lífi og framkvæmt tölfræðirannsóknir með aðstoð og í samvinnu við aðra, lesið úr þeim og sett fram á myndrænan hátt. | Safnað upplýsingum og framkvæmt tölfræðirannsóknir einn og í samvinnu við aðra, sett þær fram á myndrænan hátt og útskýrt niðurstöður sínar. | Safnað upplýsingum og framkvæmt tölfræðirannsóknir einn og í samvinnu við aðra, lesið úr þeim, miðlað og dregið af þeim ályktanir. |

|  |  |  |
| --- | --- | --- |
| **1. stig** |  |  |
| **C** | **B** | **A** |
| **Hlustun**  **Við lok 1. stigs getur nemandi:** |  |  |
| Sýnt fram á að hann skilur að nokkru leyti einfalt mál og fylgir einföldum frásögnum um kunnugleg efni sem studd eru af máli og myndmiðlum er varða hann og hans nánasta  umhverfi. Að einhverju leyti nýtt sér þær upplýsingar í verkefnavinnu. | Sýnt fram á að hann skilur einfalt mál og fylgir einföldum frásögnum um kunnugleg efni sem studd eru af máli og myndmiðlum er varða hann og hans nánasta umhverfi. Nýtt sér þær upplýsingar í eigin verkefni og greint frá því helsta. | Sýnt fram á að hann skilur vel einfalt mál og fylgir einföldum frásögnum um kunnugleg efni sem studd eru af máli og myndmiðlum er varða hann og hans nánasta umhverfi. Nýtt sér þær upplýsingar í eigin verkefni og til að geta rökrætt efnið. |
| **Lesskilningur**  **Við lok 1. stigs getur nemandi:** |  |  |
| Lesið og skilið einfalda og stutta texta af fjölbreyttum miðlum með grunnorðaforða daglegs lífs og nýtt sér þá með stuðningi við lausn verkefna. | Lesið og skilið stutta texta af fjölbreyttum miðlum með grunnorðaforða daglegs lífs og nýtt sér þá við lausn verkefna. | Lesið og skilið mjög vel stutta texta af fjöl- breyttum miðlum með grunnorðaforða dag- legs lífs og nýtt sér þá við lausn verkefna. |
| **Samskipti**  **Við lok 1. stigs getur nemandi:** |  |  |
| Tekið þátt í einföldum samræðum með stuðningi þar sem framburður er skiljanlegur og lykilorðaforði kemur fram, s.s. kurteisisvenjur. Auk þess getur hann með stuðningi spurt og svarað, skipst á upplýsingum og tekið þátt  í einföldum samræðum um efni sem hann þekkir. | Haldið uppi einföldum samræðum með stuðningi þar sem framburður er eðlilegur og lykilorðaforði til staðar, s.s. kurteisisvenjur. Auk þess getur hann spurt og svarað, skipst á upplýsingum og tekið þátt í samræðum á einfaldan hátt um efni sem hann þekkir. | Haldið uppi einföldum samræðum þar sem framburður er eðlilegur og lykilorðaforði til staðar, s.s. kurteisisvenjur. Auk þess getur hann spurt og svarað, skipst á upplýsingum og tekið þátt í samræðum um efni sem hann þekkir. |
| **Frásögn**  **Við lok 1. stigs getur nemandi:** |  |  |
| Sagt á einfaldan hátt frá sjálfum sér og því sem verið er að fást við í náminu í einföldu máli og með skiljanlegum framburði og notað til þess að einhverju leyti lykilorðaforða sem unnið hefur verið með. Með stuðningi endursagt eða lesið upp texta sem hann hefur æft. | Sagt frá sjálfum sér og því sem verið er að fást við í náminu í einföldu máli og með eðlilegum framburði og notað til þess lykilorðaforða sem unnið hefur verið með. Endursagt og lýst atburðum, flutt atriði og lesið upp texta sem hann hefur æft. | Sagt á greinargóðan hátt frá sjálfum sér og því sem verið er að fást við í náminu á einfaldan hátt og notað til þess lykilorðaforða sem unnið hefur verið með. Endursagt og lýst atburðum, flutt atriði og lesið upp texta sem hann hefur æft. |
| **Ritun**  **Við lok 1. stigs getur nemandi:** |  |  |
| Samið og skrifað með stuðningi stuttan einfaldan texta um efni sem tengist honum persónulega og beitt að einhverju leyti grunnreglum sem unnið hefur verið með. | Samið og skrifað stuttan samfelldan texta um efni sem tengist honum persónulega og beitt grunnreglum sem unnið hefur verið með. | Samið sjálfstætt og skrifað stuttan samfelldan texta um efni sem tengist honum persónulega og beitt grunnreglum sem unnið hefur verið með. |
| **Menningarlæsi**  **Við lok 1. stigs getur nemandi:** |  |  |
| Sýnt fram á að hann kunni skil á einhverjum þáttum sem snúa að daglegu lífi og gert grein fyrir hvað er líkt eða ólíkt því sem tíðkast í hans eigin menningu. | Sýnt fram á að hann kunni skil á ýmsum þáttum sem snúa að daglegu lífi, staðháttum og barna- og unglingamenningu viðkomandi málsvæðis og gert grein fyrir hvað er líkt eða ólíkt því sem tíðkast í hans eigin menningu. | Sýnt fram á að hann kunni vel skil á ýmsum þáttum sem snúa að daglegu lífi, staðháttum og barna- og unglingamenningu viðkomandi málsvæðis og gert grein fyrir hvað er líkt eða ólíkt því sem tíðkast í hans eigin menningu. |
| **Námshæfni**  **Við lok 1. stigs getur nemandi:** |  |  |
| Sett sér einföld markmið með stuðningi og beitt einföldum námsaðferðum til að auð- velda námið. Tekið þátt í hópvinnu og nýtt sér hjálpartæki að einhverju leyti. | Lagt mat á námsframvindu með stuðningi, sett sér einföld markmið og beitt einföldum námsaðferðum til að auðvelda námið. Tekið þátt í hópvinnu og nýtt sér hjálpartæki. | Lagt mat á námsframvindu með stuðningi, sett sér markmið og beitt einföldum námsaðferðum til að auðvelda námið. Tekið þátt í hópvinnu og nýtt sér hjálpartæki. |

|  |  |  |
| --- | --- | --- |
| **2. stig** |  |  |
| **C** | **B** | **A** |
| **Hlustun**  **Við lok 2. stigs getur nemandi:** |  |  |
| Skilið að nokkru leyti þegar talað er skýrt um málefni sem snúa að honum sjálfum, viðfangsefnum námsins og áhugamálum og nýtt sér þær upplýsingar í verkefnavinnu. | Skilið þegar talað er skýrt um málefni sem snúa að honum sjálfum, viðfangsefnum námsins og áhugamálum og nýtt sér þær upplýsingar í ræðu og riti. | Skilið vel þegar talað er um málefni sem snúa að honum sjálfum, viðfangsefnum námsins og áhugamálum og nýtt sér þær upplýsingar á sjálfstæðan hátt í ræðu og riti. |
| **Lesskilningur**  **Við lok 2. stigs getur nemandi:** |  |  |
| Lesið sér til gagns ýmsa auðlesna texta sem innihalda einfaldan orðaforða daglegs lífs og nýtt sér þá með stuðningi við lausn verkefna. | Lesið sér til gagns og ánægju ýmsa auðlesna texta af fjölbreyttum miðlum sem innihalda algengan orðaforða daglegs lífs og nýtt sér þá við lausn verkefna. | Lesið sér til gagns og ánægju ýmsa texta af fjölbreyttum miðlum sem innihalda orðaforða daglegs lífs og nýtt sér þá á sjálfstæðan hátt við lausn verkefna. |
| **Samskipti**  **Við lok 2. stigs getur nemandi:** |  |  |
| Haldið uppi einföldum samræðum um efni sem hann þekkir vel. Beitt máli, framburði, áherslum og hrynjandi að einhverju leyti. Notað að einhverju leyti orðasambönd daglegs máls og kurteisisvenjur til að gera sig skiljanlegan. | Haldið nokkuð vel uppi samræðum um efni sem hann þekkir vel. Beitt máli, framburði, áherslum og hrynjandi af nokkru öryggi. Notað algengustu orðasambönd daglegs máls og kurteisisvenjur til að gera sig skiljanlegan. | Haldið af öryggi uppi samræðum um efni sem hann þekkir vel. Beitt á sjálfstæðan hátt máli, framburði, áherslum og hrynjandi. Notað orðasambönd daglegs máls og kurteisisvenjur til að gera sig skiljanlegan. |
| **Frásögn**  **Við lok 2. stigs getur nemandi:** |  |  |
| Tjáð sig um daglegt líf á skiljanlegu máli og sagt að einhverju marki frá reynslu sinni. Flutt með stuðningi einfalda og undirbúna kynningu á efni sem hann þekkir. | Tjáð sig um daglegt líf á vel skiljanlegu máli og sagt hnökralítið frá reynslu sinni. Flutt einfalda, undirbúna kynningu á efni sem hann þekkir. | Tjáð sig skilmerkilega um daglegt líf og sagt frá reynslu sinni. Flutt undirbúna kynningu á efni sem hann þekkir. |
| **Ritun**  **Við lok 2. stigs getur nemandi:** |  |  |
| Skrifað texta um efni sem hann þekkir vel. Sýnt fram á einhver tök á orðaforða og beitt að einhverju marki þeim reglum sem unnið hefur verið með. | Skrifað lipran samfelldan texta um efni sem hann þekkir. Sýnt fram á allgóð tök á orðaforða og beitt hnökralítið þeim reglum sem unnið hefur verið með. | Skrifað lipran samfelldan texta um margvísleg efni. Sýnt fram á góð tök á orðaforða og beitt þeim reglum sem unnið hefur verið með. |
| **Menningarlæsi**  **Við lok 2. stigs getur nemandi:** |  |  |
| Sýnt fram á að hann þekkir til og skilur að einhverju leyti ákveðin lykileinkenni í menningu viðkomandi málsvæðis sem snúa að daglegu lífi ungs fólks og getur borið saman við eigin menningu. Áttað sig á skyldleika erlenda málsins við önnur tungumál sem hann er að læra undir leiðsögn. | Sýnt fram á að hann þekkir til og skilur allvel ákveðin lykileinkenni í menningu viðkomandi málsvæðis sem snúa að daglegu lífi ungs fólks og getur borið saman við eigin menningu.  Sýnt fram á að hann áttar sig á skyldleika erlenda málsins við önnur tungumál sem hann er að læra. | Sýnt fram á að hann þekkir til og skilur mjög vel ákveðin lykileinkenni í menningu viðkomandi málsvæðis sem snúa að daglegu lífi ungs fólks og getur borið saman við eigin menningu. Sýnt fram á að hann áttar sig vel á skyldleika erlenda málsins við önnur tungumál sem hann er að læra. |
| **Námshæfni**  **Við lok 2. stigs getur nemandi:** |  |  |
| Gert sér að einhverju leyti grein fyrir hvar hann stendur í náminu og sett sér nokkuð raunhæf markmið með stuðningi. Beitt aðferðum til að skipuleggja sig, unnið í samvinnu við aðra að ýmsum verkefnum með aðstoð ólíkra miðla. | Gert sér grein fyrir hvar hann stendur í náminu og sett sér nokkuð raunhæf markmið. Beitt aðferðum til að skipuleggja sig, unnið sjálfstætt og í samvinnu við aðra að fjölbreyttum verkefnum og beitt til þess ólíkum miðlum. | Gert sér vel grein fyrir hvar hann stendur í náminu og sett sér raunhæf markmið. Beitt ýmsum aðferðum til að skipuleggja sig, unnið sjálfstætt og í samvinnu við aðra að fjölbreyttum verkefnum og beitt til þess miðlum við hæfi. |